rejauldu/bengali-wikipedia huggingface dataset:
আজাকি দেখা যাচ্ছে না   কোনো একটা সমস্যা হয়েছে। আজাকি প্রধান পাতায় দেখা যাচ্ছে না। — তানভির • আলাপ ↑ অবদান ↓ ১৭:২৮, ২৬ মার্চ ২০১০ (UTC) {{আপনি জানেন কি/বর্তমান ভুক্তি}} লেখাটা <noinclude/> ট্যাগের মধ্যে পড়ে যাওয়ায় সম্ভবত এমনটি হয়েছে। — তানভির • আলাপ ↑ অবদান ↓ ১৭:৩০, ২৬ মার্চ ২০১০ (UTC) টেমপ্লেট:আপনি জানেন কি/বর্তমান ভুক্তি পাতায় == বর্তমান ভুক্তি == কথার নিচে </noiclude> কাটা পড়ে যাওয়ায় এমনটি হয়েছিলো। এখন আবার দেখা যাচ্ছে। — তানভির • আলাপ ↑ অবদান ↓ ১৭:৩৪, ২৬ মার্চ ২০১০ (UTC) --বেলায়েত (আলাপ | অবদান) ১৭:৩৬, ২৬ মার্চ ২০১০ (UTC)   আজকের নির্বাচিত ছবি নেই   আজকের প্রধান পাতায় "আজকের নির্বাচিত ছবি" নেই কারণ টেমপ্লেট:আজকের নির্বাচিত ছবি/২৩ ফেব্রুয়ারি ২০২২ তৈরি করা হয়নি। আমি দেখে জানতে পারলাম যে পুরো ফেব্রুয়ারি মাসে আর কোনো নির্বাচিত ছবি নেই। যে কারণে প্রধান পাতাটা দেখতে ভাল লাগছে না। তাই আমি প্রধান পাতার একটি ভার্সন ব্যবহারকারী:CX Zoom/প্রধান পাতার নিজস্বকরণ এ সম্পাদন করলাম। অন্তিম বাক্য টা ছেড়ে বাকি টা প্রধান পাতায় সম্পাদনা করলে নির্বাচিত ছবির অভাবে ভালো নিবন্ধ তার জায়গা টা নিয়ে নেবে। ধন্যবাদ। —‍সিএক্স জুম (আলাপ|অবদান) ১৮:৫৩, ২৩ ফেব্রুয়ারি ২০২২ (ইউটিসি) সিএক্স জুম: ছবি বাদ দেওয়ার প্রয়োজন নেই। প্রতিদিন ছবি যোগ করে দিলেই হল। আমরা সাধারণত কমন্সে নির্বাচিত ছবি যোগ করে থাকি। আপনি নিজেও যোগ করে সাহায্য করতে পারেন। যেমন আপনি আগামীকাল ও তার পরের দিনগুলির ছবি যোগ করতে পারেন। কীভাবে করবেন জানতে উইকিপিডিয়া:আজকের নির্বাচিত ছবি/টিউটোরিয়াল পড়ে নিন। --আফতাবুজ্জামান (আলাপ) ২০:১৭, ২৩ ফেব্রুয়ারি ২০২২ (ইউটিসি) আফতাবুজ্জামান: যদিও :File:Rabindranath Tagore at Vancouver.jpg ছবিটি ভারত বা বাংলাদেশের নয়, আমি কি এই ছবিটি ২৫শে বৈশাখে (৯ মে) রবীন্দ্র জয়ন্তী উপলক্ষে নির্বাচিত ছবি হিসেবে নমিনেট করতে পারি? —‍সিএক্স জুম (আলাপ|অবদান) ২০:০৮, ২৪ ফেব্রুয়ারি ২০২২ (ইউটিসি) @CX Zoom: আপনি যেকোন তারিখে ঐ দিনের প্রাসঙ্গিক ছবি যোগ করতে পারেন। তবে ছবিটি অবশ্যই কমন্সে নির্বাচিত, মূল্যবান বা মানসম্মত কোন ছবি হতে হবে।  Rabindranath Tagore at Vancouver.jpg এখনো এই ৩ শ্রেণীর কোনটি নির্বাচিত হয় নি। হ্যাঁ, কমন্সে মনোনীত করুন ও সেখানে নির্বাচিত, মূল্যবান বা মানসম্মত - এই ৩ শ্রেণীর কোনটি নির্বাচিত হলে আপনি বাংলা উইকিপিডিয়ায় যোগ করতে পারেন। -- আফতাবুজ্জামান (আলাপ) ২০:১৬, ২৪ ফেব্রুয়ারি ২০২২ (ইউটিসি)  উইকিবিশ্ববিদ্যালয়ের লিঙ্কটিকে ইংরেজি থেকে বাংলা ভাষা প্রধান পাতায় পাঠানোর আবেদন   প্রধান পাতার উইকবিশ্ববিদ্যালয়ের লিংকটি ক্লিক করলে ওটি আমাদের ইংরেজি ভাষার উইকবিশ্ববিদ্যালয়ে নিয়ে যায়। আবেদন জানাই টেমপ্লেট:প্রধান পাতা সহপ্রকল্প তে এই এডিট গুলো করার জন্য:  [[File:Wikiversity logo 2017.svg|41px|link=v:|উইকিবিশ্ববিদ্যালয়]] → [[File:Wikiversity logo 2017.svg|41px|link=betawikiversity:প্রধান পাতা|উইকিবিশ্ববিদ্যালয়]]  [//en.wikiversity.org/ উইকিবিশ্ববিদ্যালয়] → [//beta.wikiversity.org/প্রধান_পাতা উইকিবিশ্ববিদ্যালয়] ধন্যবাদ। —‍সিএক্স জুম (আলাপ|অবদান) ১৭:৩৩, ১১ এপ্রিল ২০২২ (ইউটিসি)  ধন্যবাদ। করা হয়েছে। সাথে আমি অন্যগুলির লিঙ্কে একটু পরিবর্তন করেছি। অনুগ্রহ সব লিঙ্কে একবার ক্লিক করে যাচাই করে নিন যে সব লিঙ্ক কাজ করছে। --আফতাবুজ্জামান (আলাপ) ০১:০৭, ১২ এপ্রিল ২০২২ (ইউটিসি) @আফতাবুজ্জামান: আমার জন্য সব লিঙ্কগুলি ঠিক কাজ করছে। এডিটটি করার জন্য ধন্যবাদ। —‍সিএক্স জুম (আলাপ|অবদান) ০৭:৪৮, ১২ এপ্রিল ২০২২ (ইউটিসি)
ইন্টারন্যাশনাল কমিশন অন স্ট্র্যাটিগ্রাফি (ইংরেজি ভাষায়: International Commission on Stratigraphy) ভৌগোলিক পরিমণ্ডলে স্ট্র্যাটিগ্রাফি গবেষণা এবং এ সংক্রান্ত সকল আদর্শ ও নামকরণের উদ্দেশ্যে প্রতিষ্ঠিত একটি বিজ্ঞান সংগঠন। এটি ইন্টারন্যাশনাল ইউনিয়ন অফ জিওলজিক্যাল সাইন্সেসের অধীনে গঠিত সর্ববৃহৎ বিজ্ঞান সংস্থা। এর মূল উদ্দেশ্য হচ্ছে, একটি প্রমিত ভূতাত্ত্বিক সময়সীমার প্রস্তুত করা। এটি করতে গিয়ে বিশ্বব্যাপী সকল জীবাশ্ববিজ্ঞানীদের মধ্যে সমঝোতা প্রতিষ্ঠার কাজটিও করতে হয় একে।   তথ্যসূত্র    বহিঃসংযোগ     বিষয়শ্রেণী:ভূতত্ত্ব সংস্থা বিষয়শ্রেণী:আন্তর্জাতিক বৈজ্ঞানিক সংস্থা
গোপালদাস চৌধুরী () (১৮৮০ - ১৯৭০) পালি ও বাংলা ভাষায় বিভিন্ন গবেষণাগ্রন্থের লেখক। শিশুসাহিত্য, নাটক, উপন্যাস, ছোটগল্প ও সংগীত বিষয়ের ওপর তার বহু সমালোচনাগ্রন্থও আছে। ময়মনসিংহ ও শেরপুরে হাসপাতাল ও শিক্ষায়তন প্রতিষ্ঠায়, যাদবপুর যক্ষ্মা হাসপাতাল ও গোবিন্দকুমার হোম স্থাপনে এবং পানিহাটিতে জনসেবামূলক কাজে অর্থসাহায্য করেন। কলকাতা বিশ্ববিদ্যালয়ের সিন্ডিকেটের সদস্য ছিলেন। বাংলা ভাষা ও সাহিত্যের গবেষণার জন্য কলকাতা বিশ্ববিদ্যালয়কে এবং দীনেশচন্দ্র সেনকে অর্থ দিয়ে ও অন্যভাবে সহযোগিতা করেন।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ১৯৫,   জন্ম ও শিক্ষা গোপালদাস চৌধুরীর জন্ম শেরপুর জেলার ধনী জমিদার গৃহে। তিনি শিক্ষা ও গবেষণায় বহুদিন ব্যয় করেন।  রডা কোম্পানির পিস্তল গোপনে রক্ষায় অবদান ১৯১৪ সনের ২৬ আগস্ট বিপ্লবী দলের জন্য শ্রীশচন্দ্র মিত্র ও অন্যান্যরা রডা কোম্পানির পিস্তল চুরি করেন। সেইদিনই দিবাগত রাত ৩টার দিকে মালামাল পুরোহিতের মারফৎ ময়মনসিংহের জমিদার গোপালদাস চৌধুরীর বাড়িতে সরান হয়।ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৮৬-১৮৭।  তথ্যসূত্র  বিষয়শ্রেণী:১৮৮০-এ জন্ম বিষয়শ্রেণী:১৯৭০-এ মৃত্যু বিষয়শ্রেণী:বাঙালি শিক্ষাবিদ বিষয়শ্রেণী:বাঙালি লেখক বিষয়শ্রেণী:বাঙালি সমাজসেবক
স্যার জর্জ গ্যাব্রিয়েল স্টোক্‌স, ১ম ব্যারনেট (১৩ই আগস্ট, ১৮১৯ - ১লা ফেব্রুয়ারি, ১৯০৩) একজন ব্রিটিশ পদার্থবিজ্ঞানী এবং গণিতজ্ঞ যিনি তরল পদার্থের সান্দ্রতা, বিশেষ করে বহুল ব্যবহৃত সান্দ্রতার নীতি, এবং স্টোকস উপপাদ্যের জন্য বিখ্যাত। সান্দ্রতার নীতি কোন তরলের মধ্যে একটি ঘন গোলকের গতি ব্যাখ্যা করে, আর স্টোকস উপপাদ্য ভেক্টর বিশ্লেষণের খুবই মৌলিক একটি উপপাদ্য। তিনি ১৮৪৯ সালে কেমব্রিজ বিশ্ববিদ্যালয়ে লুকাসিয়ান অধ্যাপক নিযুক্ত হয়েছিলেন, যে পদে একসময় আসীন ছিলেন আইজ্যাক নিউটন।  স্টোকস ১৮৪২ এবং ১৮৪৩ সালে তার প্রথম গবেষণাপত্র দুটি প্রকাশ করেন যাদের বিষয়বস্তু ছিল যথাক্রমে তরলের গতি এবং অসংনম্য তরলের ধ্রুব গতি। পরবর্তীতে ১৮৪৫ সালে গতিশীল তরলের ঘর্ষণ এবং স্থিতিস্থাপক কঠিন পদার্থের সাম্যাবস্থা ও গতি নিয়ে একটি গবেষণাপত্র লেখেন। ইংরেজি fluorescence (প্রতিপ্রভা) শব্দটি তার উদ্ভাবন, অতিবেগুনী রশ্মি গবেষণায় তিনি প্রতিপ্রভা প্রয়োগ করেন এবং দেখান যে কোয়ার্জ সাধারণ কাচের মত আচরণ করে না, সে অতিবেগুনী রশ্মির প্রতি স্বচ্ছ। তিনি আলোর তরঙ্গ তত্ত্বের অন্যতম সমর্থক ছিলেন এবং মনে করতেন ইথার বলে কিছু থাকতে হবে যার মধ্য দিয়ে আলো ভ্রমণ করে। ইথারের আচরণ নিয়ে অনেক দ্বিধা-দ্বন্দ্ব ছিল বলে তিনি প্রস্তাব করেছিলেন, ইথার অনেকটা মোমের মত আচরণ করে- এটি কঠিন তবে একটি ধীর কিন্তু ধ্রুব বল প্রয়োগ করলে তা প্রবাহিত হতে পারে, ঘূর্ণায়মান গ্রহগুলো তেমনই একটি বল প্রয়োগ করে। তিনি এও বলেছিলেন যে, গ্রহগুলো ঘর্ষণের কারণে তাদের সাথে কিছু ইথার টেনে নিয়ে যায়।Sir George Gabriel Stokes, 1st Baronet, এনসাইক্লোপিডিয়া ব্রিটানিকা, ১৫ মার্চ ২০১৩ তারিখে সংগৃহীত  তিনি সমবর্তিত আলোর বর্ণনা দেয়ার জন্য কিছু প্যারামিটার প্রণয়ন করেন যেগুলোকে এখন স্টোকস প্যারামিটার বলা হয়। I, Q, U, V নামক চারটি প্যারামিটারের মাধ্যমে আলোর যেকোন সমবর্তন দশা ব্যাখ্যা করা যায়। এখন আমরা জানি, এগুলো যেকোন তড়িচ্চুম্বকীয় তরঙ্গের জন্যই প্রযোজ্য। ১৯৪৬ সালে সুব্রহ্মণ্যন চন্দ্রশেখর প্রথমবারের মত জ্যোতিঃপদার্থবিজ্ঞানে স্টোকস প্যারামিটার ব্যবহার করেন। বর্তমানে কোন জ্যোতির্বৈজ্ঞানিক উৎস থেকে আসা বিকিরণের সমবর্তন দশা স্টোকস প্যারামিটারের মান নির্ণয়ের মাধ্যমে পরিমাপ করা হয়।Jaap Tinbergen, Astronomical Polarimetry, ১৯৯৬, কেমব্রিজ ইউনিভার্সিটি প্রেস, পৃষ্ঠা-১৪   তথ্যসূত্র   বিষয়শ্রেণী:ব্রিটিশ পদার্থবিজ্ঞানী বিষয়শ্রেণী:ব্রিটিশ গণিতবিদ বিষয়শ্রেণী:১৮১৯-এ জন্ম বিষয়শ্রেণী:১৯০৩-এ মৃত্যু বিষয়শ্রেণী:রয়েল সোসাইটির সভাপতি বিষয়শ্রেণী:কপলি পদক বিজয়ী বিষয়শ্রেণী:পেমব্রোক কলেজ, কেমব্রিজের প্রাক্তন শিক্ষার্থী বিষয়শ্রেণী:রয়েল সোসাইটির সভ্য বিষয়শ্রেণী:প্রবাহী গতিবিজ্ঞানী বিষয়শ্রেণী:আয়ারল্যান্ডীয় পদার্থবিজ্ঞানী বিষয়শ্রেণী:আলোক পদার্থবিজ্ঞানী বিষয়শ্রেণী:সান্দ্রতা বিষয়শ্রেণী:মার্কিন ফিলোসফিক্যাল সোসাইটির আন্তর্জাতিক সদস্য
বিচার হবে হল ১৯৯৬ সালের বাংলাদেশী প্রণয়ধর্মী নাট্য চলচ্চিত্র। এটি পরিচালনা করেছেন শাহ আলম কিরণ এবং কাহিনী লিখেছেন শাহাবুদ্দিন আহমেদ ও রাইসুল ইসলাম আসাদ। এতে শ্রেষ্ঠাংশে অভিনয় করেছেন সালমান শাহ, শাবনূর, রাইসুল ইসলাম আসাদ, ডলি জহুর ও হুমায়ুন ফরীদি।  চলচ্চিত্রটি ১৯৯৬ সালের ২১শে ফেব্রুয়ারি বাংলাদেশে মুক্তি পায়।  কুশীলব  সালমান শাহ - সুজন  শাবনূর - আলেয়া  রাইসুল ইসলাম আসাদ - নয়ন  ডলি জহুর - রাবেয়া  হুমায়ুন ফরীদি - দবীর মোড়ল  দিলদার - চোর  নাসরিন - হাসি  নীলম  আনোয়ার হোসেন - মফিজ  জহির উদ্দিন পিয়ার - হাবু মিয়া  কাবিলা - কানা আজম  আবদুর রাতিন  সিরাজ হায়দার - কলিম মিয়া  নাদের  তৈমুর লং  সাদিকুর রহমান হিরু  সৈয়দ আখতার আলী - করিম মোল্লা  সঙ্গীত বিচার হবে চলচ্চিত্রের সঙ্গীত পরিচালনা করেছেন আলম খান। গীত রচনা করেছেন মিল্টন খন্দকার।  গানের তালিকা  তথ্যসূত্র  বহিঃসংযোগ       বিষয়শ্রেণী:বাংলা ভাষার চলচ্চিত্র বিষয়শ্রেণী:১৯৯৬-এর চলচ্চিত্র বিষয়শ্রেণী:১৯৯০-এর দশকের প্রণয়ধর্মী নাট্য চলচ্চিত্র বিষয়শ্রেণী:আলম খান সুরারোপিত চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী প্রণয়ধর্মী নাট্য চলচ্চিত্র বিষয়শ্রেণী:শাহ আলম কিরণ পরিচালিত চলচ্চিত্র
আইহাই ইউনিয়ন বাংলাদেশের রাজশাহী বিভাগের নওগাঁ জেলার সাপাহার উপজেলার অন্তর্গত একটি ইউনিয়ন।   অবস্থান ও সীমানা  আইহাই ইউনিয়ন বাংলাদেশ-ভারত সীমান্তবর্তী অঞ্চলে অবস্থিত। এর উত্তরে ভারতের দক্ষিণ দিনাজপুর জেলার তপন, পশ্চিমে ও দক্ষিণে সাপাহার উপজেলার পাতাড়ী ইউনিয়ন ও পূর্বে শিরন্টি ইউনিয়ন।   প্রশাসনিক এলাকা  আইহাই ইউনিয়ন ৯টি ওয়ার্ড, ২১টি মৌজা ও ১৯টি গ্রামের সমন্বয়ে গঠিত ।  {| class="wikitable" |+ওয়ার্ড সমূহ !ওয়ার্ড নাম্বার !গ্রামের নাম |- |০১ |আইহাই |- |০২ |রসুলপুর, শুকরইল |- |০৩ |খালিশপুর, মধইল, বামনপাড়া |- |০৪ |আশড়ন্দ, ছাতাহার |- |০৫ |ভাবুক, সরলী |- |০৬ |মির্জাপুর, কল্যানপুর, পলাশডাঙ্গা |- |০৭ |মুংরইল, পাহাড়ী পুকুর |- |০৮ |গৌরীপুর, সুন্দরইল |- |০৯ |মালিপুর, কুচিন্দরী |}   আয়তন ও জনসংখ্যা  আইহাই ইউনিয়নের আয়তন ২৫.৯৯ বর্গ কি.মি.। বাংলাদেশ সরকারের ২০১১ সালের আদমশুমারী অনুযায়ী এই ইউনিয়ের মোট জনসংখ্যা ২১৬৭০ জন । এর মধ্যে পুরুষ ১০২২৩ জন ও নারী ১১৪৪৭ জন।   শিক্ষা ব্যবস্থা  শিক্ষার হার ২০১১ সালের আদমশুমারি অনুযায়ী এই ইউনিয়নের শিক্ষার হার ৪৭% ।   শিক্ষা প্রতিষ্ঠান   মাদ্রাসা  মুংরইল এমপি ফাজিল মাদ্রাসা।  রসুলপুর দাখিল মাদ্রাসা।  ভাবুক হাঁসপুকুর দাখিল মাদ্রাসা।  মির্জাপুর দাখিল মাদ্রাসা।  পাহাড়ী পুকুর দাখিল মাদ্রাসা।  মালিপুর দাখিল মাদ্রাসা।  প্রাথমিক বিদ্যালয়  আইহাই সরকারি প্রাথমিক বিদ্যালয়।  চকচন্ডি সরকারি প্রাথমিক বিদ্যালয়।  মধইল সরকারি প্রাথমিক বিদ্যালয়।  আশড়ন্দ সরকারি প্রাথমিক বিদ্যালয়।  সোনাপুকুর সরকারি প্রাথমিক বিদ্যালয়।  মির্জাপুর সরকারি প্রাথমিক বিদ্যালয়।  কল্যানপুর সরকারি প্রাথমিক বিদ্যালয়।  গৌরীপুর সরকারি প্রাথমিক বিদ্যালয়।  কুচিন্দরী সরকারি প্রাথমিক বিদ্যালয়।   মাধ্যমিক বিদ্যালয়  আইহাই উচ্চ বিদ্যালয়।  মধইল বালিকা উচ্চ বিদ্যালয়।  আশড়ন্দ উচ্চ বিদ্যালয়।  গৌরীপুর নিম্ন মাধ্যমিক বিদ্যালয়।  কিন্ডারগার্টেন  আশড়ন্দ অক্সফোর্ড কিন্ডারগার্টেন স্কুল।  আছিয়া সিদ্দিক কিডস স্কুল।  সূর্যমুখী কিন্ডারগার্টেন স্কুল।   জনপ্রতিনিধি বর্তমান চেয়ারম্যান-'''মোঃ জিয়াউজ্জামান (টিটু) +প্রাক্তন চেয়ারম্যানগণের তালিকাক্রমিকনামমেয়াদ  হতেমেয়াদ পর্যন্ত০১মোঃ দছিরুদ্দীন মহালত (পঞ্চায়েত হিসাবে)০২ মোঃ নইমুদ্দিন সরকার (পঞ্চায়েত হিসাবে)০৩মোঃ আফসার আলী বিশ্বাস (পঞ্চায়েত হিসাবে)০৪মোঃ শফিউদ্দীন আহম্মেদ০৭/০১/১৯৭২১৮/০৭/১৯৭২০৫নুর মোহাম্মদ১৮/০৭/১৯৭২৩১/১২/১৯৭২০৬মোঃ জাকেরার রহমান মাহালত   ৩১/১২/১৯৭২২৭/০২/১৯৭৭০৭মোঃ নইমুদ্দিন মাহালত  ২৭/০২/১৯৭৭২৩/০৪/১৯৮৪০৮মোঃ আফতাব উদ্দিন আহমেদ২৩/০৪/১৯৮৪২৩/০৪/১৯৮৮০৯মোঃ নইমুদ্দিন মাহালত  ২৩/০৪/১৯৮৮২৩/০৪/১৯৯২১০মোঃ রশিদুল হাসান২৩/০৪/১৯৯২০২/১২/১৯৯৭১১মোঃ হামিদুর রহমান  ০২/১২/১৯৯৭১৬/০৮/২০০৩১২মোঃ হামিদুর রহমান১৬/০৮/২০০৩১৬/০৮/২০১১১৩মোঃ হামিদুর রহমান১৬/০৮/২০১১১৬/০৮/২০১৬১৪মোঃ হামিদুর রহমান১৬/০৮/২০১৬২০/০২/২০২২১৫মোঃ জিয়াউজ্জামান (টিটু)২০/০২/২০২২ -   আরও দেখুন   রাজশাহী বিভাগ  নওগাঁ জেলা  সাপাহার উপজেলা   তথ্যসূত্র   বিষয়শ্রেণী:সাপাহার উপজেলার ইউনিয়ন
মেজর জেনারেল হিশাম ইখতিয়ার () (১৯৪১ – ২০ জুলাই ২০১২) (পারিবারিক নামটি ইখতিয়ার, বখতিয়ার, বেখতিয়ার, বেখতিয়ার এবং অন্যান্য রূপ হিসাবেও প্রতিলিপিকৃত) ছিলেন সিরিয়ার একজন সামরিক কর্মকর্তা এবং রাষ্ট্রপতি বাশার আল-আসাদের জাতীয় নিরাপত্তা উপদেষ্টা।এশিয়া টাইমসে A hint of glasnost for Syria, লিখেছেন সামি মৌবায়েদের, ২২ জুন ২০০৫   প্রাথমিক জীবন  হিশাম ১৯৪১ সালে দামেস্কে একটি সুন্নি পরিবারে জন্মগ্রহণ করেন।   কর্মজীবন  হিশাম ২০০১ থেকে ২০০৫ সাল পর্যন্ত সাধারণ নিরাপত্তা অধিদপ্তরের পরিচালক ছিলেন। তিনি সিরিয়ায় মুসলিম ব্রাদারহুডের কার্যক্রম পর্যবেক্ষণ ও তাদের দমনে কার্যকরী ভূমিকা পালন করা কর্মকর্তাদের একজন ছিলেন।  এরপর তাকে সিরিয়ার জেনারেল ইন্টেলিজেন্স ডিরেক্টরেটের প্রধান নিযুক্ত করা হয়। এছাড়া তিনি সিরিয়ার প্রেসিডেন্ট বাশার আসাদের উপদেষ্টা হিসেবেও দায়িত্ব পালন করেছিলেন। তিনি ২০০৫ সালে বাথ পার্টির আঞ্চলিক কমান্ডের জাতীয় নিরাপত্তা ব্যুরো (এনএসবি)-এর পরিচালক নিযুক্ত হন।   বিতর্ক  হিশামকে আসাদের অভ্যন্তরীণ বৃত্তের অংশ হিসেবে গণ্য করা হতো। ২০০৬ সালে, মার্কিন যুক্তরাষ্ট্রের ট্রেজারি ডিপার্টমেন্ট ঘোষণা করেছিল যে আমেরিকান নাগরিক এবং সংস্থাগুলিকে হিশামের সাথে কোনও লেনদেনে জড়িত হতে নিষেধ করা হয়েছিল, "নির্ধারিত সন্ত্রাসী সংগঠনগুলির জন্য সিরিয়া সরকারের সমর্থনে উল্লেখযোগ্যভাবে অবদান রাখার জন্য,"Treasury Designates Two Syrian Officials  at the United States Treasury Department, 15 August 2006 এবং ২০০৭ সালে হিশামকে  আমেরিকার ভূখণ্ডে প্রবেশ নিষিদ্ধ সিরীয়দের তালিকায় অন্তর্ভুক্ত করা হয়েছিল।Bush bans US entry by Syrians with Lebanon links at Reuters, 25 June 2007 জানা গেছে, জেনারেল হিশামের বিরুদ্ধে ডেরার প্রাথমিক গণতন্ত্রপন্থী বিক্ষোভ দমনের অভিযোগ আনা হয়েছিল। দক্ষিণ শহরে নিরাপত্তা পরিষেবার দ্বারা শুরু করা নৃশংস ক্র্যাকডাউন সাম্প্রতিক দেশব্যাপী অস্থিরতা শুরু করতে সাহায্য করেছিল। ২০১১ সালের মে মাসে, মার্কিন ট্রেজারি বিভাগ এবং ইউরোপীয় ইউনিয়ন ন্যাশনাল সিকিউরিটি ব্যুরোর উপর নিষেধাজ্ঞা আরোপ করে, এই বলে যে তারা সিরিয়ার নিরাপত্তা বাহিনীকে বিক্ষোভকারীদের বিরুদ্ধে চরম শক্তি প্রয়োগ করার নির্দেশ দিয়েছে।   মৃত্যুর গুজব  ২০১২ সালের ১৯ মে, ফ্রি সিরিয়ান আর্মির (এফএসএ) দামেস্ক কাউন্সিল ঘোষণা করে যে এফএসএ'র আল সাহাবেহ ব্যাটালিয়নের তাদের একজন কর্মী বাশার আসাদের ক্রাইসিস সেলের আট জন সদস্যকে সফলভাবে বিষ প্রয়োগ করেছে। একদল শীর্ষ সামরিক কর্মকর্তা যারা সিরিয়ার সেনাবাহিনীর দৈনিক অভিযান পরিচালনা করে। ফ্রি সিরিয়ান আর্মির দামেস্ক কাউন্সিল জানিয়েছে, হাসান তুর্কমানি, আসাফ শওকত, মোহাম্মদ আল-শার, দাউদ রাজহা, হিশাম ইখতিয়ার এবং মোহাম্মদ সাইদ বখতিয়ানসহ আট সদস্যের মধ্যে কমপক্ষে ছয়জন নিহত হয়েছে বলে তারা বিশ্বাস করে। তৎকালীন অভ্যন্তরীণ মন্ত্রী মোহাম্মদ আল-শার এবং তৎকালীন সহকারী ভাইস প্রেসিডেন্ট হাসান তুর্কমানি রাষ্ট্রীয় টিভিতে তাদের নিজের মৃত্যুর কথা অস্বীকার করে একে "স্পষ্টভাবে ভিত্তিহীন" বলে অভিহিত করেন।   মৃত্যু  ১৮ জুলাই ২০১২ দামেস্ক বোমা হামলায় হিশাম আহত হন। ২০ জুলাই ২০১২ তারিখে, সিরিয়ার রাষ্ট্রীয় টেলিভিশন ঘোষণা করে যে তিনি তার আঘাতের কারণে মারা গেছেন।   তথ্যসূত্র   বিষয়শ্রেণী:গুপ্তহত্যার শিকার সামরিক কর্মকর্তা বিষয়শ্রেণী:দামেস্কের ব্যক্তি বিষয়শ্রেণী:২০১২-এ মৃত্যু বিষয়শ্রেণী:১৯৪১-এ জন্ম বিষয়শ্রেণী:সিরীয় সুন্নি মুসলিম বিষয়শ্রেণী:২০১২-এ গুপ্তহত্যার শিকার রাজনীতিবিদ বিষয়শ্রেণী:২০১০-এর দশকে গুপ্তহত্যার শিকার এশীয় রাজনীতিবিদ
বাঙলা ২০০৬ সালে মুক্তিপ্রাপ্ত শহীদুল ইসলাম খোকন পরিচালিত একটি বাংলাদেশী চলচ্চিত্র। বায়ান্নর ভাষা আন্দোলনের প্রেক্ষাপটে আহমেদ ছফা রচিত বিখ্যাত উপন্যাস 'ওঙ্কার' অবলম্বনে এই চলচ্চিত্রটি রচিত হয়। চলচ্চিত্রটিতে এক বাক প্রতিবন্ধী মেয়ের জীবনের গল্প এবং সেসময় পূর্ব বাংলার সামাজিক প্রেক্ষাপট ও পাকিস্তানি দোসরদের শোষণের কথা তুলে ধরা হয়েছে। এতে মূল চরিত্রে অভিনয় করেছে শাবনূর। মাহফুজ আহমেদ ও হুমায়ুন ফরিদী যথাক্রমে তার স্বামী ও বাবার চরিত্রে অভিনয় করেন।  কাহিনী সংক্ষেপ ১৯৫২ সালের ভাষা আন্দোলনে রাষ্ট্রভাষা বাংলার দাবিতে যখন এদেশের কোটি জনতা রাজপথে নেমেছে তখন সুখী (শাবনূর) মিছিলের আওয়াজ শুনতে পেলেই ঘরের জানালায় ছুটে যায়। সেও সবার সাথে সমস্বরে চিৎকার করতে চায়, কিন্তু পারে না। কেননা সে কথা বলতে পারে না। বাড়ির সবার অলক্ষ্যে সে চেষ্টা করে কথা বলার। নানারকম কলাকৌশলেও সুখীর গলা দিয়ে আওয়াজ বের হয় না। চলচ্চিত্রের একদম শেষের দিকে সুখীর মুখ দিয়ে রক্ত বের হতে থাকে। সুখী বহু কষ্টে নিজের গলা চেপে ধরে একটি মাত্র আওয়াজ করতে পারে - সেটি হলো ‘বাঙলা’। বাঙলা বলার পরেই, সেসময়ই তার মৃত্যু হয়।  কুশীলব   শাবনূর -সুখী  মাহফুজ আহমেদ -সুখীর স্বামী  হুমায়ূন ফরীদি - কানা মোক্তার (সুখীর বাবা)  ওয়াহিদা মল্লিক জলি  ফখরুল ইসলাম  উপমা  মনীষা  আহসানুল হক মিনু  মিল্টন খন্দকার  আরজুমান্দ আরা বকুল   তথ্যসূত্র   বহিঃসংযোগ    বিষয়শ্রেণী:২০০৬-এর চলচ্চিত্র বিষয়শ্রেণী:২০০৬-এর নাট্য চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:মিল্টন খন্দকার সুরারোপিত চলচ্চিত্র বিষয়শ্রেণী:শহীদুল ইসলাম খোকন পরিচালিত চলচ্চিত্র বিষয়শ্রেণী:আহমদ ছফার সৃষ্টিকর্ম অবলম্বনে চলচ্চিত্র
ক্যাথরিন ভারজিনিয়া ক্যাথি সুইৎজার (জন্ম ৫ জানুয়ারি ১৯৪৭ অ্যামবারগ, জার্মানি) একজন মার্কিন লেখিকা, টেলিভিশন ভাষ্যকার ও দূরপাল্লার দৌড়বিদ। ১৯৬৭ সালে উনি প্রথম নথিভুক্ত মহিলা হিসেবে বস্টন ম্যারাথনে অংশগ্রহণ করেন।  দৌড় চলাকালীন জক সেম্পল নামক কর্মকর্তা ওনাকে থামাবার চেষ্টা করেন, কিন্তু ওনার প্রেমিক, যিনি ওনার সাথেই দৌড়োচ্ছিলেন, জককে ঠেলে ফেলে দেন ও সুইৎজার দৌড় শেষ করেন। ১৯৭২ সাল থেকে বস্টন ম্যারাথনে মহিলাদের অংশগ্রহণ বৈধ করা হয়।  তথ্যসূত্র  বিষয়শ্রেণী:১৯৪৭-এ জন্ম বিষয়শ্রেণী:মার্কিন নারীবাদী বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মার্কিন নারী বিষয়শ্রেণী:২০শ শতাব্দীর মার্কিন নারী ক্রীড়াবিদ
অধ্যক্ষ সোহরাব উদ্দিন বাংলাদেশ জাতীয়তাবাদী দলের রাজনীতিবিদ এবং কুষ্টিয়া-৩ আসনের সাবেক সংসদ সদস্য। তিনি ফেব্রুয়ারি ১৯৯৬ সালের নির্বাচন ও ২০০১ সালের নির্বাচনে সাংসদ নির্বাচিত হয়েছিলেন।   জন্ম ও প্রাথমিক জীবন  সোহরাব ১২ ফেব্রুয়ারি ১৯৫৩ সালে পূর্ব পাকিস্তানের কুষ্টিয়ার পশ্চিম মজমপুরে (বর্তমান বাংলাদেশ) জন্মগ্রহণ করেন। তিনি কুষ্টিয়া জিলা স্কুলের ছাত্রাবস্থায় বাংলাদেশের স্বাধীনতা যুদ্ধে অংশ নিয়েছিলেন   কুষ্টিয়া জিলা স্কুলের একটি স্মৃতি ফলকে (০৬) সোহরাবের নাম রয়েছে|থাম্ব|বাম   রাজনৈতিক ও কর্মজীবন  সোহরাব উদ্দিন বাংলাদেশ জাতীয়তাবাদী দলের কুষ্টিয়া জেলা শাখার সাবেক সাধারণ সম্পাদক । বাংলাদেশ জাতীয়তাবাদী দলের কেন্দ্রীয় কমিটির স্থানীয় সরকার বিষয়ক সম্পাদক। দীর্ঘদিন বাংলাদেশ জাতীয়তাবাদী মুক্তিযোদ্ধা দলের কেন্দ্রীয় সভাপতি ও সাধারণ সম্পাদক হিসেবেও দায়িত্ব পালন করেন। তিনি ফেব্রুয়ারি ১৯৯৬ সালের নির্বাচন ও ২০০১ সালের নির্বাচনে সাংসদ নির্বাচিত হয়েছিলেন। ২০০৮ সালের নির্বাচনে অংশগ্রহণ করে পরাজিত হয়েছিলেন তিনি।   আরও দেখুন    ষষ্ঠ জাতীয় সংসদ সদস্যদের তালিকা  অষ্টম জাতীয় সংসদ সদস্যদের তালিকা   তথ্যসূত্র    বহিঃসংযোগ    ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬) –জাতীয় সংসদ  অষ্টম জাতীয় সংসদ সদস্যদের তালিকা (২০০১) –জাতীয় সংসদ  বিষয়শ্রেণী:১৯৫৩-এ জন্ম বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:কুষ্টিয়ার ব্যক্তি বিষয়শ্রেণী:কুষ্টিয়া জিলা স্কুলের প্রাক্তন শিক্ষার্থী বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:কুষ্টিয়া জেলার রাজনীতিবিদ বিষয়শ্রেণী:ইসলামী বিশ্ববিদ্যালয়, বাংলাদেশের প্রাক্তন শিক্ষার্থী বিষয়শ্রেণী:জীবিত ব্যক্তি
চেন্নাইয়িনের বিভিন্ন বিভাগ 30px 30px 30px ফুটবল(পুরুষ) ফুটবল(সংরক্ষিত ও যুব) ই-স্পোর্টস চেন্নাইয়িন ফুটবল ক্লাব (এছাড়াও চেন্নাইয়িন এফসি নামে পরিচিত) তামিলনাড়ুর চেন্নাই শহরের হয়ে ইন্ডিয়ান সুপার লিগে প্রতিদ্বন্দ্বিতা করা একটি ফুটবল ক্লাব। দলটি জওহরলাল নেহরু স্টেডিয়ামে তাদের সকল হোম ম্যাচ আয়োজন করে থাকে। ২০১৪ ইন্ডিয়ান সুপার লিগে তারা প্রথমবারের মতো অংশগ্রহণ করেছে। এই ক্লাবটি ২০১৫ এবং ২০১৭–১৮ মৌসুমের ইন্ডিয়ান সুপার লিগের শিরোপা জয়লাভ করেছিল।  তামিল ভাষায় 'ইন' বিভক্তির অর্থ হল 'এর'। অর্থাৎ, চেন্নাইয়িন ফুটবল ক্লাব এর বাংলা অর্থ হল চেন্নাই-এর ফুটবল ক্লাব। দৃষ্টি বোম্মাই হল ক্লাবের লোগো, যা তামিলদের কাছে শুভ লক্ষণের প্রতীক।  পোশাক প্রস্তুতকারক ও পৃষ্ঠপোষক  মৌসুম  পোশাক প্রস্তুতকারক         ২০১৪–১৫টাইকা স্পোর্টসওজোন গ্রুপChennaiyin FC renew sponsorship with Ozone Group  The Times of India. Retrieved 6 May 2021রিলায়েন্স ডিজিটাল –২০১৫–১৬হায়ারভলভো২০১৬–১৭পুমাটিভিএসহিমালয়া মেনলয়েড২০১৭–১৮পারফরম্যাক্সঅ্যাপোলো টায়ার্সজিওনিপ্পন পেইন্টস২০১৮–১৯জিপ্রোক২০১৯–২০ডাফা নিউজশ্রী সরস্বতী বিদ্যামন্দির ইন্সটিটিউট২০২০–২১একো২০২১–বর্তমাননিভিয়াব্যাটবল১১  কর্মকর্তা  +প্রশিক্ষণ কর্মকর্তাঅবস্থাননামপ্রধান কোচ বোজিদার বান্দোভিচসহকারী কোচ বোজান অফেনবেহের  সৈয়দ সাবির পাশা গোলরক্ষক কোচ মিলোরাদ নিকোলিচ সহকারী ক্রীড়া বিজ্ঞানী অথর্ব তারে  +চিকিৎসা কর্মকর্তা অবস্থান নামদলের ডাক্তার  ড. আশয় যাদবপ্রধান ফিজিও রাজীব কুমার সিনিয়র ম্যাসিউর নিতিন প্যাটেল জুনিয়র ম্যাসিউর রাজু সালভে  +ম্যানেজমেন্ট কর্মকর্তাঅবস্থান নামদলের ম্যানেজার  আরিহান্ত জৈনফুটবল অপারেশন প্রধান প্রথম বসুকিট ম্যানেজার  পার্থিবান মনোগার  সেন্থিল কুমারনসংরক্ষিত অ্যাকাডেমির প্রশিক্ষক সন্তোষ কাশ্যপ  প্রতিদ্বন্দ্বিতা দক্ষিণ ভারতের দুটি ক্লাব বেঙ্গালুরু এফসি ও কেরল ব্লাস্টার্স এফসির সঙ্গে চেন্নাইয়িনের প্রবল প্রতিদ্বন্দ্বিতা দেখা যায়, যা দক্ষিণ ভারতীয় ডার্বি নামে পরিচিত।  সম্মাননা লিগ  ইন্ডিয়ান সুপার লিগ  চ্যাম্পিয়ন (২): ২০১৫, ২০১৭–১৮  রানার্স-আপ (১): ২০১৯–২০  কাপ  ভারতীয় সুপার কাপ  রানার্স-আপ (১): ২০১৯  তথ্যসূত্র  বিষয়শ্রেণী:ভারতের ফুটবল ক্লাব বিষয়শ্রেণী:২০১৪-এ প্রতিষ্ঠিত ফুটবল ক্লাব বিষয়শ্রেণী:চেন্নাইয়িন ফুটবল ক্লাব বিষয়শ্রেণী:ইন্ডিয়ান সুপার লিগের দল বিষয়শ্রেণী:চেন্নাইয়ের ফুটবল ক্লাব
শুজলপুর () ভারতের মধ্য প্রদেশ রাজ্যের শাজাপুর জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৪৮ মিটার (১৪৬৯ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে শুজলপুর শহরের জনসংখ্যা হল ৪২,৪৬৫ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে শুজলপুর এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
জিল অ্যাব্রামসন (ইংরেজিতে: Jill Abramson; জন্ম মার্চ ১৯, ১৯৫৪) একজন মার্কিন লেখিকা এবং সাংবাদিক। তিনি দ্য নিউ ইয়র্ক টাইমস পত্রিকার সাবেক নির্বাহী সম্পাদক হিসেবে খ্যাত। সেপ্টেম্বর ২০১১ থেকে মে ২০১৪ পর্যন্ত পত্রিকাটিতে তিনি নির্বাহী সম্পাদক হিসেবে দায়িত্ব পালন করেন। দ্য নিউ ইয়র্ক টাইমস-এর ১৬০ বছরের ইতিহাসে তিনিই প্রথম নারী হিসেবে এই পদে অধিষ্ঠিত হন। ১৯৯৭ সালে তিনি পত্রিকাটিতে সাংবাদিক হিসেবে যোগদান করেন। নির্বাহী সম্পাদক হবার আগে তিনি ওয়াশিংটন ব্যুরো প্রধান এবং ব্যবস্থাপনা সম্পাদক হিসেবেও দায়িত্ব পালন করেন। অ্যাব্রামসন দ্য ওয়াল স্ট্রিট জার্নাল পত্রিকাতেও তদন্ত প্রতিবেদক এবং ডেপুটি ব্যুরো প্রধান হিসেবেও কাজ করেছিলেন।  ফোর্বস ২০১২ সালে অ্যাব্রামসনকে বিশ্বের ১০০ ক্ষমতাধর নারীদের অন্যতম হিসেবে অভিহিত করে। ফরেন পলিসি তাকে বিশ্বের ৫০০ ক্ষমতাধর ব্যক্তিদের অন্যতম হিসেবে আখ্যা দিয়েছে।  তথ্যসূত্র  বহিঃসংযোগ  C-SPAN Q&A interview with Abramson, October 30, 2011  বিষয়শ্রেণী:১৯৫৪-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন ইহুদি বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন লেখিকা বিষয়শ্রেণী:মার্কিন পুরুষ সাংবাদিক বিষয়শ্রেণী:২০শ শতাব্দীর মার্কিন সাংবাদিক বিষয়শ্রেণী:মার্কিন অ-কল্পকাহিনী লেখিকা বিষয়শ্রেণী:র‌্যাডক্লিফ কলেজের প্রাক্তন শিক্ষার্থী বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:মার্কিন সংবাদপত্রের প্রতিবেদক ও সংবাদদাতা বিষয়শ্রেণী:২০শ শতাব্দীর মার্কিন লেখিকা বিষয়শ্রেণী:মার্কিন নারী সাংবাদিক বিষয়শ্রেণী:হার্ভার্ড বিশ্ববিদ্যালয়ের শিক্ষক বিষয়শ্রেণী:ইহুদি মার্কিন সাংবাদিক বিষয়শ্রেণী:ইহুদি মার্কিন লেখক বিষয়শ্রেণী:প্রিন্সটন বিশ্ববিদ্যালয়ের শিক্ষক বিষয়শ্রেণী:নিউ ইয়র্ক শহরের লেখক বিষয়শ্রেণী:২০শ শতাব্দীর মার্কিন নারী সাংবাদিক বিষয়শ্রেণী:২১শ শতাব্দীর মার্কিন নারী সাংবাদিক বিষয়শ্রেণী:২১শ শতাব্দীর মার্কিন লেখিকা